

Na temelju članka 35. stavka 2. Zakona o lokalnoj i područnoj (regionalnoj) samoupravi i upravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17,98/19, 144/20) i članka 32. Statuta Grada Kutine („Službene novine“ Grada Kutine br. 5/23) Gradsko vijeće Grada Kutine na sjednici održanoj\_\_\_\_\_\_\_\_\_\_\_2024. godine donijelo je

**Odluku o novčanoj pomoći roditeljima**

**povodom rođenja ili posvojenja djeteta**

Članak 1.

Ovom Odlukom određuju se uvjeti i način ostvarivanja prava na novčanu pomoć roditeljima iz Proračuna Grada Kutine povodom rođenja ili posvojenja djeteta.

Članak 2.

Pravo na novčanu pomoć iz Proračuna Grada Kutine mogu ostvariti roditelji za djecu uz sljedeće uvjete:

* da je jedan od roditelja državljanin Republike Hrvatske
* da jedan od roditelja ima prebivalište na području Grada Kutine najmanje šest mjeseci prije nastupa okolnosti s osnove koje ostvaruje pravo

Članak 3.

Roditelji ostvaruju pravo na novčanu pomoć:

* za rođenje ili posvojenje prvog djeteta u iznosu od 500,00 €ura
* za rođenje ili posvojenje drugog djeteta u iznosu od 600,00 €ura
* za rođenje ili posvojenje trećeg i svakog sljedećeg djeteta u

iznosu od 700,00 €ura

Iznosi iz stavka 1. ovog članka isplaćivati će se jednokratno.

Članak 4.

Za isplatu novčane pomoći roditelj je dužan podnijeti zahtjev u roku od 6 mjeseci od dana nastupa okolnosti s osnove koje ostvaruje pravo:

* nadležnom upravnom odjelu
* putem sustava e- novorođenče

 Zahtjev se podnosi putem obrasca: „Zahtjev za ostvarivanjem prava na naknadu povodom rođenja ili posvojenja djeteta“ (Prilog 1) , neposrednom predajom u Pisarnici Grada Kutine, putem digitalnog obrasca na službenoj stranici Grada Kutine ili putem e- Građani kroz uslugu e- Novorođenče.

Članak 5.

Uz zahtjev za isplatu novčane pomoći potrebno je priložiti sljedeću dokumentaciju:

* uvjerenje o prijavljenom prebivalištu za roditelja, posvojitelja ili elektronički

 zapis o prebivalištu

* presliku rodnoga lista djeteta, uz predočenje izvornika ili dokaz o posvojenju (potvrda nadležnog Centra za socijalnu skrb), ili odgovarajući elektronički zapis
* preslike rodnih listova ostale djece ukoliko se radi o naknadi za drugo, treće i svako slijedeće dijete, uz predočenje izvornika ili dokaz o posvojenju (potvrda nadležnog Centra za socijalnu skrb) ili odgovarajući elektronički zapis
* IBAN računa ili odgovarajući elektronički zapisa na koji će se isplatiti jednokratna novčana pomoć, ukoliko podnositelj zahtjeva ima zaštićeni račun dužan je dostaviti obrasce FINE G1 i G2 na ime ime uplatitelja : GRAD KUTINA, Trg kralja Tomislava 12, Kutina, OIB: 41888874500.

Ukoliko se prijava podnosi putem elektroničkog sustava e-Novorođenče prilikom utvrđivanja prava na naknadu koriste se podaci i dokumentacija pristigla putem elektroničkog sustava.

Nadležni upravni odjel može tražiti dopunu dokumentacije dostavljene putem sustava e-Novorođenče ukoliko je to potrebno radi pravilnog utvrđivanja činjenica.

Članak 6.

Pravo iz ove Odluke priznati će se roditelju mrtvorođenog djeteta i roditelju djeteta koje je umrlo nakon poroda, a koji ispunjava uvjete iz ove Odluke

Roditelj podnosi vlastoručno potpisani zahtjev u roku propisanom u čl. 5. ove Odluke. Zahtjev za ostvarivanje prava na jednokratnu novčanu pomoć podnosi se u pisanom obliku nadležnom Upravom odjelu na propisanom obrascu iz Priloga 1, koji je sastavni dio ove Odluke.

Uz vlastoručno propisani Zahtjev roditelj je dužan priložiti sljedeće dokumente u preslici:

 - rodni list djeteta

 - dokaz o činjenici smrti djeteta

 - preslike rodnih listova ostale djece ukoliko se radi o naknadi za drugo,

 treće i svako slijedeće dijete, uz predočenje izvornika ili dokaz o posvojenju

 (potvrda nadležnog Centra za socijalnu skrb) ili odgovarajući elektronički zapis

 - uvjerenje o prebivalištu podnositelja Zahtjeva

 - IBAN računa ili odgovarajući elektronički zapisa na koji će se isplatiti jednokratna

 novčana pomoć , ukoliko podnositelj zahtjeva ima zaštićeni račun dužan je dostaviti

 obrasce FINE G1 i G2 na ime ime uplatitelja : GRAD KUTINA, Trg kralja

 Tomislava 12, Kutina, OIB: 41888874500.

Članak. 7.

Sredstva za provedbu ove Odluke osiguravaju se u Proračunu Grada Kutine u razdjelu nadležnog Upravnog odjela.

Članak 8.

Postupci koji su započeti prema odredbama Odluke o novčanoj pomoći povodom rođenja i posvojenja djeteta (»Službene novine Grada Kutine«, broj 5/19), a koji nisu dovršeni, dovršit će se prema odredbama Odluke koja je bila na snazi u vrijeme podnošenja zahtjeva.

Članak. 9.

Stupanjem na snagu ove Odluke prestaje važiti Odluka o novčanoj pomoći povodom rođenja i posvojenja djeteta („Službene novine Grada Kutine“ br. 5/19)

Članak 10.

Ova Odluka stupa na snagu 1.siječnja 2025. godine, a objaviti će se u „Službenim novinama Grada Kutine“.

REPUBLIKA HRVATSKA

SISAČKO-MOSLAVAČKA ŽUPANIJA

GRAD KUTINA

GRADSKO VIJEĆE

KLASA: 550-01/24-01/24

URBROJ: 2176-3-07/02-24-1 Predsjednik Gradskog vijeća

Kutina, Nebojša Čović, mag.oec.

**OBRAZLOŽENJE**

**Odluke o novčanoj pomoći roditeljima povodom rođenja ili posvojenja djeteta**

Pravni temelj za donošenje Odluke

U Članku 35. Zakona i lokalnoj i područnoj ( regionalnoj ) samoupravi i upravi („Narodne Novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17,98/19, 144/20) propisano je da predstavničko tijelo jedinice lokalne uprave i samouprave donosi odluke i druge opće akte kojima uređuje pitanja iz samoupravnog djelokruga jedinice lokalne samouprave. Također je u Članku 73. Zakona o rodiljnim i roditeljskim potporama („Narodne Novine“ br. 152/22) propisano da jedinice lokalne uprave i samouprave u svrhu njege novorođenog djeteta i njegova podizanja mogu propisati svojim aktima pravo roditelja na novčane potpore, uvjete njihova ostvarivanja i financiranja u većem opsegu nego što je određeno Zakonom. Grad Kutina je u članku 32. Statuta Grada Kutine („Službene novine Grada Kutine“ br. 5/23). Propisao ovlasti Gradskog vijeća Grada Kutine za donošenje predmetne odluke.

 Financijska sredstva za provođenje Odluke

Sredstva su osigurana u Proračunu Grada Kutine za 2024. godinu – Upravni odjel za društvene djelatnosti, socijalnu skrb i civilno društvo, Program 1006 Zdravstvo i socijalna skrb, aktivnost A100003 Poticanje demografskog rasta u iznosu 50.000,00 €.

Sukladno navedenom predviđa se potpora za prvo dijete u iznosu 500,00 €, za drugo dijete 600,00 €, a za treće i svako slijedeće dijete 700,00 € po podnošenju zahtjeva u jednokratnim iznosima.

 Pročelnik

 Željko Tomičić, dipl. pravnik